CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2022-2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/23323)
  + [Valencià](/va/acuerdo/23218)






Selector de idioma

Leer

* [Español](/es/acuerdo/23181)
* [Valencià](/va/acuerdo/23927)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2022-2023[Butlletí Oficial Universitat d'Alacant](/ca/Publicacion)
=======================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2022-2023

Data d'aprovació
:   09/03/2022

Data de publicació
:   10/03/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/23151)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/23725)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/23410)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2022-2023&url=https://www.boua.ua.es/va/acuerdo/23895)

**Títol:** CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2022-2023

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 9 de març de 2022

CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2022-2023

1.     Presentació de sol·licituds

Podran sol·licitar l'ingrés en els ensenyaments oficials de màster universitari que ofereix la Universitat d'Alacant, les persones que complisquen els requisits d'accés i admissió, d'acord amb el que disposen els articles 5, 6 i 6bis de la Normativa sobre títols oficials de Màster Universitari de la Universitat d'Alacant ([BOUA de 20 de desembre de 2012](https://www.boua.ua.es/es/acuerdo/2243)) modificada de manera parcial posteriorment ([BOUA de 20 de desembre de 2017 ,](https://www.boua.ua.es/es/acuerdo/4492) i [BOUA de 25de febrer de 2022](https://www.boua.ua.es/es/acuerdo/22782)).

Les persones interessades a sol·licitar plaça en algun dels estudis oficials de màster universitari a la Universitat d'Alacant hauran de presentar la sol·licitud d'acord amb el calendari de preinscripció corresponent al màster, segons s'indica a continuació:

Màsters universitaris de la Facultat de Ciències, Facultat de Ciències Econòmiques i Empresarials, Facultat de Dret, Facultat d'Educació, Facultat de Filosofia i Lletres i Facultat de Ciències de la Salut:

* Primer període: del 14/03/2022 al 30/06/2022
* Segon període: del 08/07/2022 al 06/09/2022
* Període extraordinari: a partir del13/09/2022

Màsters universitaris de l'Escola Politècnica Superior:

* Període únic: del 14/03/2022 al 27/05/2022
* Període extraordinari: a partir del 03/06/2022

El segon període de preinscripció s'activarà únicament en aquells màsters que no hagen cobert totes les places en la primera fase. No obstant això, també es podrà activar en aquells màsters que, fins i tot completant l'oferta, es considere necessari per a cobrir les vacants a causa de possibles baixes d'estudiants matriculats.

El període extraordinari s'activarà únicament en aquells màsters que no hagen cobert totes les places i es gestionarà directament des de les Facultats i Escoles. El llistat complet dels màsters oferits segons el calendari de preinscripció es detalla en l'annex I.

Tant en el segon període com en el període extraordinari es podran preinscriure les persones matriculades en estudis de grau que sol·liciten la matrícula condicionada d'acord amb el que disposa l'article 6bis de la Normativa sobre títols oficials de Màster Universitari.

La sol·licitud de preinscripció es farà exclusivament per mitjà del formulari electrònic disponible en la següent adreça: <https://sa.ua.es/va/preinscripcion-master/>

Les persones sol·licitants han d'adjuntar en el formulari de preinscripció:

* Documentació exigida amb caràcter general: còpia del DNI,NIE o passaport en vigor, certificat acadèmic i còpia del títol d'accés o còpia del justificant de pagament de les taxes del títol d'accés. En el cas de sol·licitar la matrícula condicionada, s'haurà d'aportar còpia del certificat acadèmic on es reflectisquen els crèdits pendents de superar en el grau. No obstant això, per a les persones titulades per la Universitat d'Alacant o que estan cursant un grau a la Universitat d'Alacant, no serà necessari aportar aquesta documentació.
* Documentació específica exigida en cada cas i indicada en el formulari de preinscripció de cada màster.

2.     Estudi de les sol·licituds

Accés

La Unitat d'Accés del Servei d'Alumnat estudiarà la documentació presentada per a determinar si la persona sol·licitant compleix amb els requisits d'accés arreplegats en la Normativa dins del termini establit per a cada fase de preinscripció.

Admissió

Les comissions acadèmiques de cadascun dels màsters estudiaran la documentació presentada, d'acord amb els requisits específics i criteris de valoració de mèrits que, si escau, establisca la memòria de verificació del màster. Aquests criteris es poden consultar en la fitxa del màster que està disponible en l'adreça: <https://web.ua.es/va/masters-oficials.html>

La comissió acadèmica de cada màster introduirà, en l'aplicació establida a aquest efecte, els resultats de la baremació segons les categories següents:

* Admeses/os(amb indicació de la puntuació obtinguda i l'ordre de prelació).

* No admeses/os (amb indicació dels motius d'exclusió).

3.     Resolució provisional d'admissions

La Unitat d'Accés del Servei d'Alumnat publicarà la resolució provisional d'admissions en la pàgina web <https://sa.ua.es/va/preinscripcion-master/resultats-de-la-preinscripcio-masters-universitaris.html> amb indicació del termini de presentació de reclamacions.

4.     Reclamacions a la resolució provisional d'admissions

En el termini fixat en la resolució provisional d'admissions, les estudiants i els estudiants podran presentar reclamacions per via electrònica, seguint les indicacions publicades en el següent enllaç: <https://sa.ua.es/va/preinscripcion-master/resultats-de-la-preinscripcio-masters-universitaris.html>.

5.     Estudi de les reclamacions

Les reclamacions rebudes seran estudiades per la Unitat d'Accés del Servei d'Alumnat, si afecten el compliment dels requisits d'accés, o per les comissions acadèmiques dels màsters si es tracta de reclamacions que afecten l'aplicació dels criteris d'admissió.

6.     Resolució definitiva d'admissions

Després de l'estudi de les reclamacions, la resolució definitiva sobre l'admissió a cadascun dels màsters serà publicada en la pàgina web <https://sa.ua.es/va/preinscripcion-master/>.

7.     Matriculació d'estudiants admesos

Les estudiants i els estudiants admesos hauran de formalitzar la matrícula en el termini establit a aquest efecte. En cas contrari, decauran en els drets d'admissió i matriculació.

Finalitzat el procés de matriculació, el moviment de les llistes d'espera serà gestionat des de les Facultats i Escoles.

Conclòs el procediment d'admissió i matrícula, s'obrirà un període extraordinari per als màsters amb places vacants que serà gestionat des de les Facultats i Escoles.

8.     Recursos

Contra la resolució definitiva podrà interposar-se recurs d'alçada en el termini d'un mes davant de la Rectora de la Universitat d'Alacant. Aquest recurs serà resolt pel Vicerector d'Estudis, Qualitat i Llengües, per delegació de la Rectora i, contra aquesta resolució, que esgota la via administrativa, cal interposar recurs contenciós administratiu davant dels jutjats corresponents d'aquest ordre jurisdiccional, en el termini de 2 mesos, comptadors des de l'endemà de la notificació de l'acte administratiu.

9.     Publicació

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://sa.ua.es/va/preinscripcion-master/>, que substitueix la notificació a les persones interessades i produeix els mateixos efectes.

10.  Protecció de dades

D'acord amb el que disposa la legislació vigent en matèria de protecció de dades, es fa constar que la Universitat d'Alacant tractarà les dades aportades en les sol·licituds de preinscripció, com també aquelles contingudes en la documentació que l'acompanye, amb la finalitat de registrar i gestionar acadèmicament i administrativa la seua participació de preinscripció en els estudis de màster universitari per al curs acadèmic 2022-2023.

La legitimació d'aquest tractament es basa en el compliment d'una missió d'interès públic, o en l'exercici dels poders públics conferits a la Universitat d'Alacant, i en el consentiment exprés en la sol·licitud de participació en aquesta.

En el marc dels tractaments esmentats, les dades de caràcter personal no podran ser cedides excepte obligació legal. Aquestes dades es facilitaran al Centre de Formació Contínua, a òrgans de la mateixa Universitat i als encarregats del tractament si fora necessari. Així mateix es comunicaran les resolucions corresponents en la pàgina web indicada en la convocatòria.

La persona sol·licitant pot exercir els seus drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>

Podeu consultar la informació addicional i detallada sobre Protecció de Dades, els vostres drets i la Política de Privacitat de la Universitat d'Alacant en l'enllaç següent: <https://seuelectronica.ua.es/va/privadesa.html>

11.  Impugnació

Contra la convocatòria, que esgotaria la via administrativa, es pot interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001 de 21 de desembre, d'Universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant la Rectora, d'acord amb el que disposa l'article 123 de la Llei 39/2015.

Alacant, 9 de març del 2022

La rectora

EL VICERECTOR D'ESTUDIS, QUALITAT I LLENGÜES

(Pd de signatura, resolució rectoral de 22 de desembre del 2020)

Signat: Francisco José Torres Alfosea

ANNEX I.

Llistat de màsters universitaris de la Facultat de Ciències, Facultat de Ciències Econòmiques i Empresarials, Facultat d'Educació, Facultat de Dret, Facultat de Filosofia i Lletres i Facultat de Ciències de la Salut:

- ADVOCACIA (no admet matrícula condicionada)

- ADMINISTRACIÓ I DIRECCIÓ D'EMPRESES

- ARQUEOLOGIA PROFESSIONAL I GESTIÓ INTEGRAL DEL PATRIMONI

- BIOMEDICINA

- BIOTECNOLOGIA PER A LA SALUT I LA SOSTENIBILITAT

- CIÈNCIA DE MATERIALS

- COMUNICACIÓ DIGITAL

- COMUNICACIÓ I INDÚSTRIES CREATIVES

- CONSERVACIÓ DE LA BIODIVERSITAT I RESTAURACIÓ DEL MEDI MARÍ I TERRESTRE

- COOPERACIÓ AL DESENVOLUPAMENT

- DRET AMBIENTAL I DE LA SOSTENIBILITAT

- DRET DE DANYS

- DESENVOLUPAMENT LOCAL I INNOVACIÓ TERRITORIAL

- DIRECCIÓ I PLANIFICACIÓ DEL TURISME

- ECONOMIA APLICADA

- ECONOMIA QUANTITATIVA

- ELECTROQUÍMICA. CIÈNCIA I TECNOLOGIA

- EMERGÈNCIES I CATÀSTROFES

- ENVELLIMENT ACTIU I SALUT

- ESPANYOL I ANGLÉS COM A SEGONES LLENGÜES/LLENGÜES ESTRANGERES

- ESTUDIS LITERARIS

- GESTIÓ ADMINISTRATIVA

- GESTIÓ PESQUERA SOSTENIBLE

- HISTÒRIA DE LA CIÈNCIA I COMUNICACIÓ CIENTÍFICA

- HISTÒRIA DE L'EUROPA CONTEMPORÀNIA: IDENTITATS I INTEGRACIÓ

- HISTÒRIA DEL MÓN MEDITERRANI I LES SEUES REGIONS. DE LA PREHISTÒRIA A L'EDATMITJANA

- HISTÒRIA I IDENTITATS EN EL MEDITERRANI OCCIDENTAL (S. XV-XIX)

- ANGLÉS I ESPANYOL PER A FINALITATS ESPECÍFIQUES

- INNOVACIÓ SOCIAL I DINÀMIQUES DE CANVI

- INVESTIGACIÓ CRIMINAL I CIÈNCIES FORENSES

- INVESTIGACIÓ EDUCATIVA

- INVESTIGACIÓ EN CIÈNCIES DE LA SALUT

- NANOCIÈNCIA I NANOTECNOLOGIA MOLECULAR

- NUTRICIÓ I ALIMENTACIÓ

- OPTOMETRIA AVANÇADA I SALUT VISUAL

- PALEONTOLOGIA APLICADA

- PLANIFICACIÓ I GESTIÓ DE RISCOS NATURALS

- PROFESSORAT D'EDUCACIÓ SECUNDÀRIA OBLIGATÒRIA I BATXILLERAT, FORMACIÓ PROFESSIONAL I ENSENYAMENT D'IDIOMES

- QUÍMICA AMBIENTAL I SOSTENIBLE

- QUÍMICA MÈDICA

- SALUT PÚBLICA

- SISTEMA DE JUSTÍCIA PENAL

- TRADUCCIÓ INSTITUCIONAL

- TURISME CULTURAL

Llistat de màsters universitaris de l'Escola Politècnica Superior

- ARQUITECTURA

- AUTOMÀTICA I ROBÒTICA

- CIBERSEGURETAT

- CIÈNCIA DE DADES

- DESENVOLUPAMENT D'APLICACIONS I SERVEIS WEB

- DESENVOLUPAMENT DE PROGRAMARI PER A DISPOSITIUS MÒBILS

- GESTIÓ SOSTENIBLE I TECNOLOGIES DE L'AIGUA

- ENGINYERIA DE CAMINS, CANALS I PORTS

- ENGINYERIA DE TELECOMUNICACIÓ

- ENGINYERIA GEOLÒGICA

- ENGINYERIA INFORMÀTICA

- ENGINYERIA QUÍMICA

- PREVENCIÓ DE RISCOS LABORALS





[Carretera Sant Vicent del Raspeig s/n  
03447 Sant Vicent del Raspeig - Alacant  
 Tel. 78 222 9848 - Fax 64 576 3986](https://www.google.es/maps/@71.645634,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12200&trk=tyah&trkInfo=tarId%5H8637345331606%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)